Petits arrangements avec les morts
Petits arrangements avec les morts zo ur film gall, sevenet gant ar filmaozourez c'hall Pascale Ferran e 1993.

Fichenn deknikel
 Doare : Drama,
 Senario ha divizoù : Pascale Ferran ha Pierre Trividic, a-gevret gant Arnaud Desplechin,
 Produour : Cinéa, Eclipsa Films, La Sept Cinéma ha Pan Européenne Production,
 Skeudenniñ : Jean-Claude Larrieu,
 Son : Jean-Jacques Ferran,
 Sonerezh : Béatrice Thiriet,
 Frammañ : Guy Lecorne,
 Kinkladur : Philippe Chiffre,
 Gwiskamantoù : Marie-Claude Altot,
 Prantad filmañ : adalek an 12 a viz Gouere betek ar 15 a viz Gwengolo 1993,
 Lec'hioù filmañ : trowardroioù Pariz, Gwaien, Pontekroaz,
 Deiziad dont er-maez : 5 a viz Here 1994,
 Padelezh : 108'.

Antoine Garceau ha Didier Carteron a oa bet dibabet da skoazellerien seveniñ er film-mañ.

An danvez
War un draezhenn e Breizh emañ ur gwaz en e bemp bloaz ha daou-ugent (Vincent) o sevel ur c'hastellig gant traezh. Tri den a zo o sellout outañ, pep hini anezhe en ul lec'h disheñvel eus an draezhenn. An hini kentañ, ur paotrig Jumbo e anv, a zo kuzhet dindan ur pedalo. Emañ an eil en e goazez war ur bank hag a valir a-us an draezhenn : breur yaouankañ paotr e gastell traezh eo. An deirvet, Zaza he lesanv, a zo en he gourvez war he serviedenn gouronkañ, pellikoc'h diouzh ar c'hastell : c'hoar an daou paotr an hini eo.

Emañ ar film o vont da heuliañ an teir zudenn-mañ, hini-ha-hini, a-hed an endervezh. Betek ma teu splann ez eus un abeg boutin ouzh o liammañ o-zri : skoet e oant bet, hag int-i bugale pe grennarded c'hoazh, gant marv unan nes. Daoust dezhe bezañ en em santet kablus, pep hini anezhe en devoa kavet an tu d'en em renkañ...

Roll ar gomedianed
 Didier Sandre : Vincent,
 Alexandre Zloto : Vincent (krennard),
 Catherine Ferran : Zaza,
 Agathe de Chassey : Zaza (krennardez),
 Audrey Boitel : Lili,
 Charles Berling : François,
 Mathieu Robinot : François (bugel),
 Didier Bezace : René,
 Sabrina Leurquin : Suzanne,
 Marianne Coillot : Suzanne (bugel),
 Nadia Barentin : ar vamm,
 Jean Dautremay : an tad,
 Guillaume Charras : Jumbo,
 Danièle Douet : mamm Jumbo,
 Bruno Todeschini : tad Jumbo,
 Guillaume Raynal : Bruno,
 Dominique Constanza : mamm Bruno,
 Alain Pralon : an aotrou doktor Le Bihan,
 Emmanuelle Bach : ar gazetennerez, 
 Marc Betton : medisin Zaza,
 Jean Pélégri : ar c'hozhiad er metro,
 Muriel Mayette : keneilez Zaza,
 Louison Roblin : mamm-gozh Jumbo (mouezh).

Goproù
Tapet e oa bet ar c'hCaméra d'or (Kamera aour) gant ar film da-geñver festival ar sinema e Cannes e 1994.

Notennoù

Filmoù 1994
Filmoù bet filmet e Breizh